KARANSÉN 14
Mansaya mɛn kɛtɔ dukolo bɛɛ kunna
An kan Mansaya mɛn ma, i ka wô lɔn ? — Alla la Mansaya lé wô di, Mansaya mɛn dina dukolo mafalin ka a kɛ Aridjana di. I yé afɛ ka dô la ila lɔnniya kan ka bɛn Mansaya wô la kô ma ? —
Mansa yé mansaya bɛɛ kunna. Mansa wô lé siini ala djamana kunna. I ka a lɔn djôn yé Alla la Mansaya wô Mansa di ? — Isa Christa lé. A yé sankolo dɔ. A tɛ mɛnna butun a dina kɛ mɔɔlu bɛɛ la Mansa di dukolo kan ! Ilé ɲanan, an dina sɛwa ni Isa kɛla Mansa di dukolo fan bɛɛ kunna ? —
Mun lɔɔ baa yé i la, i yé afɛ ka mɛn sɔrɔn Aridjana kɔnɔ?
An dina sɛwa kôsɛbɛ ! Aridjana kɔnɔ, mɔɔlu tɛna kɛlɛla ni wô tɛ ka wa kɛlɛ kɛ diya. Bɛɛ dina a mɔɔɲɔnlu kanin. Mɔɔ sii tɛna djankarôla ni wô tɛ ka saa. Fuyénlu ɲan di laka, tologbɛlɛnlu tolo di laka, mɛnlu fanan tɛ tamala wôlu dina élu bori, ka élu gban. Bɛɛ dina balo siyaman sɔrɔn. Sobolu dina élu ɲɔn kanin, ka ban ka an fanan kanin. Mɔɔ saanilu di lawuli dukolo kan. I ka kɛɛ ni muso mɛnlu la kôkɛɲan makaranɲa sɛbɛ nin kɔnɔ yoo Rebɛka, Rahabu, Dawuda ani Éli, wôlu dina lawili kɔtunu ! I yé afɛ ka mɔɔ wôlu bɛɛ yé élu ba lawuli tuma mɛn na ? —
I diyani Yahuwa ɲɛ, a yé ila hɛrɛ lé fɛ. Ni i tola Yahuwa la kôkɛɲan makaranɲala kôsɛbɛ ka ban ka a kumankan mina, i disé habadan nimaya sɔrɔnna Aridjana kɔnɔ ! I yé wô lé fɛ ? —
MƐNLU KARAN ILA KITABU KƆNƆ
Isaiya 2:4 ; 11:6-9 ; 25:8 ; 33:24 ; 35:5, 6, TMN
Yohana 5:28, 29 ; 17:3
min_Latn dyu_Latn bam_Latn bam_Latn bam_Latn bam_Latn bam_Latn dyu_Latn knc_Latn kin_Latn